Legal Document

Category: 114

Text:
52. ΝΟΜΟΘΕΤ.ΔΙΑΤΑΓΜΑ υπ΄ αριθ.1331 της 16/18 Ιαν.1973 (ΦΕΚ Α΄ 16) Περί συμπληρώσεως και τροποποιήσεως του Ν.Δ.651/70 «περί οργανώσεως της Γενικής Εκπαιδεύσεως και Διοικήσεως του προσωπικού αυτής». Άρθρ.1.-1-4.(Αντικατεστάθησαν δια των διατάξεων του Π.Δ.424/1976, ΦΕΚ Α΄ 162, τόμ.32Α, θέμα Γγ.26). 5.Δι΄ αποφάσεως του Υπουργού Εθνικής Παιδείας και Θρησκευμάτων, δημοσιευομένης δια της Εφημερίδος της Κυβερνήσεως 3 μήνας τουλάχιστον προ των μεταθέσεων δύναται να καθορίζεται και άλλως η κατά φύλον σύνθεσις του Διδακτικού Προσωπικού των διθεσίων Σχολείων, αναλόγως των ιδιαιτέρων συνθηκών λειτουργίας εκάστου τούτων». Το άρθρ.1 αντικατεστάθη ως άνω δια του άρθρ.7 Ν.Δ. 322/1974 (κατωτ.αριθ.56). Άρθρ.2.-1.Τα σχολεία Δημοτικής Εκπαιδεύσεως Α΄ και Β΄ Νομαρχιακών Επιθεωρήσεων Νομού Αττικής, τα λειτουργούντα εντός των ορίων της Α΄ Ανωτέρας Εκπαιδευτικής Περιφερείας, λογίζονται ως ανήκοντα εις ενιαίαν περιφέρειαν δια την διενέργειαν μεταθέσεων και τοποθετήσεων διδακτικού προσωπικού προς πλήρωσιν των θέσεων αυτών. 2.Αι μεταθέσεις εις τα σχολεία της προηγουμένης παραγράφου ενεργούνται υπό των Α΄ και Β΄ Νομαρχιακών Συμβουλίων Δημοτικής Εκπαιδεύσεως (Ν.Υ .Σ.Δ.Ε.) Νομού Αττικής, συνερχομένων εις κοινήν συνεδρίαν ως εν Ν.Υ .Σ.Δ.Ε. υπό την προεδρίαν του αρχαιοτέρου Νομαρχικού Επιθεωρητού. 3.Εις το Ν.Υ .Σ.Δ.Ε. Νομού Αχαΐας μετέχουν αμφότεροι οι εις τον Νομόν υπηρετούντες Νομαρχιακοί Επιθεωρηταί, προεδρεύει δε του Συμβουλίου ο αρχαιότερος τούτων. 4.Επί θεμάτων μεταθέσεων, τοποθετήσεων και αποσπάσεων διδασκάλων εις Ελληνικά ή μειονοτικά σχολεία μετέχουν των Ν.Υ .Σ.Δ.Ε. Νομών Ξάνθης, Ροδόπης και Έβρου ο οικείος Νομαρχιακός Επιθεωρητής Δημοτικής Εκπαιδεύσεως ως και ο Διοικητικός Επιθεωρητής Μειονοτικών σχολείων, προεδρεύοντος του αρχαιοτέρου εν τη θέσει του Διοικητικού η Νομαρχιακού Επιθεωρητού. Άρθρ.3.-Αι διατάξεις των άρθρ.1 και 2 του παρόντος ισχύουν από του σχολικού έτους 1971-72. 32.Β.α.46-52 Γενικές Διατάξεις